മുന്നറിയിപ്പുകള് ശ്രദ്ധിച്ചില്ല, കേരളം ദുരന്തഭൂമിയായി മാറി: മാധവ് ഗാഡ്ഗില് മുംബൈ: തുടര്ച്ചയായുള്ള പ്രകൃതിക്ഷോഭങ്ങളില് കേരളം ദുരന്തഭൂമിയായി മാറിയിരിക്കുന്നുവെന്ന് മാധവ് ഗാഡ്ഗില് വ്യക്തമാക്കി. ദുരന്തങ്ങള് കാണേണ്ടിവരുമെന്നു താന് നേരത്തേ മുന്നറിയിപ്പ് നല്കിയിരുന്നു. പശ്ചിമഘട്ടം സംരക്ഷിക്കണമെന്നും റിപ്പോര്ട്ട് സമര്പ്പിച്ചു. പക്ഷെ ആ റിപ്പോര്ട്ട് എല്ലാവരും ചേര്ന്ന് അട്ടിമറിച്ചുവെന്നും ഗാഡ്ഗില് ആരോപിക്കുന്നു. പ്രകൃതി ചൂഷണത്തിനൊപ്പം കാലാവസ്ഥാ മാറ്റവും കേരളത്തിനു തിരിച്ചടിയായിരിക്കുകയാണ്. സില്വര് ലൈന് പദ്ധതി പോലുള്ള മെഗാ പ്രോജക്ടുകള് കേരളത്തിന് നിലവില് ആവശ്യമില്ല. കുറച്ചു സമയം ലാഭിക്കാന് പ്രകൃതിയെ നശിപ്പിക്കേണ്ട കാര്യമില്ല. വന്കിട നിര്മാണങ്ങളല്ല കേരളത്തിന് ആവശ്യമെന്നും ഗാഡ്ഗില് വ്യക്തമാക്കി.The post മുന്നറിയിപ്പുകള് ശ്രദ്ധിച്ചില്ല, കേരളം ദുരന്തഭൂമിയായി മാറി: മാധവ് ഗാഡ്ഗില് first appeared on MalayalamExpressOnline.